Nr. L 341/14 De Europæiske Fællesskabers Tidende 3. 12. 87 RÅDETS FORORDNING (EØF) Nr. 3621/87 af 1. december 1987 om gennemførelse af en stikprøveundersøgelse vedrørende arbejdsstyrken i foråret 1988 RÅDET FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, særlig artikel 213, under henvisning til udkast til forordning, forelagt af Kommissionen, og ud fra følgende betragtninger : Kommissionen må for at kunne gennemføre de opgaver, der er pålagt den ifølge traktaten, særlig i artikel 2, 92, 117, 118, 122 og 123, kende situationen og udviklingen med hensyn til beskæftigelse og arbejdsløshed ; de statistiske oplysninger, der er til rådighed i de enkelte medlemsstater, giver ikke noget anvendeligt sammenlig- ningsgrundlag, bl.a. på grund af forskelle i medlemssta- ternes lovgivning, bestemmelser og administrative praksis, som disse statistikker bygger på; den bedste fremgangsmåde med henblik på at få kendskab til beskæftigelsens og arbejdsløshedens omfang og struktur består i på fællesskabsplan at foranstalte ensar- tede og samtidige stikprøveundersøgelser af arbejdsstyr- ken, således som det med regelmæssige mellemrum tidli- gere er sket ; i en tid med fortsatte og stigende vanskeligheder på arbejdsmarkedet og med strukturelle ændringer i beskæf- tigelsen er det nødvendigt at have ajourførte oplysninger til rådighed ; kun ved også i 1988 at gennemføre en undersøgelse i lighed med dem, som blev gennemført i 1983, 1984, 1985, 1986 og 1987, vil det være muligt at tilvejebringe disse oplysninger — UDSTEDT FØLGENDE FORORDNING : Artikel 1 I foråret 1988 foranstalter De Europæiske Fællesskabers Statistiske Kontor for Kommissionen hos et udsnit af husstande i alle medlemsstaterne en stikprøveundersø- gelse vedrørende arbejdsstyrken. Artikel 2 Undersøgelsen gennemføres i hver medlemsstat i et udsnit af husstande, som på undersøgelsestidspunktet er hjemmehørende i denne stat. Medlemsstaterne påser, at dobbelttælling af personer med mere end én bopæl undgås. Oplysningerne indhentes for samtlige medlemmer af de udvalgte husstande. I de tilfælde, hvor et medlem af husstanden giver oplysninger for et andet medlem, gøres der særlig anmærkning herom. Artikel 3 Udsnittet skal for Tyskland, Frankrig, Italien, Det Fore- nede Kongerige og Spanien omfatte mellem 60000 og 100 000 husstande, for Belgien, Nederlandene, Irland, Grækenland og Portugal mellem 30000 og 50000 husstande, for Danmark mellem 15000 og 30000 husstande og for Luxembourg ca. 10000 husstande. Artikel 4 Undersøgelsen omfatter : a) personlige data vedrørende samtlige medlemmer af de adspurgte husstande : køn, alder, civilstand, nationali- tet, husstandens art, familiemæssige relationer mellem husstandens medlemmer; alle medlemmer af en husstand tildeles et og samme løbenummer samt en kode for det land og den region, hvor husstanden - udspørges ; b) oplysninger om disse personers erhvervsmæssige situation på undersøgelsestidspunktet og data vedrø- rende — erhvervsmæssige — beskæftigelse : — stilling, erhvervsmæssig status, erhvervsgren, antallet af normalt og faktisk udførte arbejdstimer samt begrundelsen for afvigelser mellem disse to angivelser ; heltids- eller deltidsarbejde, varig eller midlertidig beskæftigelse samt lønnet ekstra beskæftigelse ; c) oplysninger om jobsøgning, herunder art og omfang af den søgte beskæftigelse, årsagen til at der søges, måder hvorpå der søges, hvor længe der har været søgt, hvor- vidt der oppebæres arbejdsløshedsunderstøttelse eller bistandshjælp, situationen umiddelbart før påbegyn- delse af jobsøgningen, samt i hvilket omfang den pågældende står til rådighed for arbejdsmarkedet i forbindelse med den søgte beskæftigelse, eller, hvis den pågældende ikke står til rådighed for arbejdsmar- kedet, grundene hertil ; d) det højeste uddannelsesniveau ; arten af og formålet med teoretiske og praktiske uddannelsesforanstaltnin- ger, som personer i alderen 14 til 49 år for nylig har deltaget i; e) oplysninger om erhvervserfaring for personer ude af erhverv i den erhvervsaktive alder og oplysninger om den seneste beskæftigelse samt tidspunkterne for og grundene til dens ophør; f) situationen for alle husstandens medlemmer et år før denne undersøgelse, specielt bopælsland og -region, stilling for så vidt angår erhvervssituationen, og, såfremt husstandens medlemmer var i arbejde, den pågældende erhvervsgren og den erhvervsmæssige status.